Sepiegids: Asems opgehou oor vaderskapstoets in ‘Diepe waters’Met Maroela Media en kykNET se sepiegids kry jy weekliks ŉ voorsmakie van die gebeure in jou gunstelingsepie. ‘Diepe waters’ se Johan. (Foto: Skermgreep) Maandag 27 Februarie Lexi wil nie weer vir ’n gek gehou word nie, terwyl Naomi rooi sien oor Brian. Rian en Uys het weer ’n gesprek oor die liefde. At hoor skokkende nuus, en Tracy probeer Conrad bemoedig. Dinsdag 28 Februarie Danny het nie goeie nuus vir Naomi nie, terwyl At vir Annetjie in die oë moet kyk. Tracy ontvang ’n interessante geskenk, en At probeer Conrad en Annelize verseker van sy besluit. Woensdag 1 Maart Verlore liefde krap ou wonde oop, en Bonnie is in die sewende hemel. ’n Verkeerde diagnose lei tot konfrontasie, en Louis sukkel met vergifnis. Annelize maak haar hart teenoor Steve oop. Donderdag 2 Maart Zee verkwalik haarself en sluit Danny uit. Uys is koud teenoor Febe, en Tracy speel nie oop kaarte met Tertius nie. Annetjie is ’n eregas, en Letitia Snyman arriveer op At se plaas. Vrydag 3 Maart Danny is bekommerd oor Zee, en Uys en Febe begrawe die strydbyl. Geweerskote lei tot angs en ’n ernstige besering. Uys word uitgevang, en Annelize maak ’n bekentenis aan At. Maandag 27 Februarie Kaashifa knyp haar oë toe en spring by die diepkant in, terwyl Angie ’n onverwagse geleentheid kry. Zoe neem ’n skokkende besluit. Dinsdag 28 Februarie Chris word met ’n interessante versoek genader. Angie en Wade deel hulle nuus met Ty en Lee-Ann terwyl Nazeem ’n eis stel. Woensdag 1 Maart Zoe probeer Nazeem paai, terwyl Angie ’n nuwe plan beraam oor haar bemarking. Chris moet ’n moeilike besluit neem. Donderdag 2 Maart Chris en Kate sit vas, terwyl Nazeem nog meer druk op Zoe plaas. Bianca vind uit dat Carmen kraam en wonder hoe dit Kaashifa gaan beïnvloed. Vrydag 3 Maart Zoe soek aandele vir Nazeem se swye, terwyl Kate steeds niks van hulle gas wil weet nie. Bridgette wil die raadsvergadering kanselleer, maar kry die skok van haar lewe. Maandag 27 Februarie Rossouw ontplof oor Gys se selfsugtigheid. Sanet vis by Wim vir inligting. Henry is angstig oor Tshepo se keuse, en Johan seil nie alleen dieper in donker waters nie. Dinsdag 28 Februarie Zelda rig ŉ waarskuwing aan Jacques, en Laura James is dalk net die antwoord op gebede. Die uitslag van die vaderskapstoets hou groot gevolge in. Woensdag 1 Maart Tshepo se verhoor laat die senuwees knaag, en Christelle moet pa staan vir haar besluit. Arno dink Zelda het beslis nog ŉ troefkaart, en Deedee neem ŉ skokkende besluit. Donderdag 2 Maart Tshepo neem ŉ besluit oor sy toekoms, terwyl ŉ gas by Meghan se partytjie amok maak. Friedrich deel interessante nuus met Gys, en ŉ soen kom onverwags. Maandag 27 Februarie Rachel reageer sleg wanneer Anthony hulle vergelyk met die Cupidos. Ayesha probeer haar beste om vir Langes te vermy. Yvette gaan geld by die Padongelukkefonds kry. Dinsdag 28 Februarie Zane en Emile stamp koppe. Die onderwysers bewonder Anthony omdat hy die skool van ekstra inkomste verseker het. Zuleika troos Ayesha ná al haar beproewinge. Woensdag 1 Maart Judy het ’n verrassing vir Cassandra. Die Cupidos ontvang ontstellende nuus oor die skool se gronde. Yvette deel haar groot planne met Ruby. Donderdag 2 Maart Die Cupidos probeer desperaat om geld bymekaar te maak om die skool te red. Zane wroeg met sy skuldgevoelens. Simone besluit om haar probleme in die gesig te staar. JP wys sy ware kleure.